S-43/2009

Mál þetta höfðaði ríkissaksóknari með ákæru 30. janúar 2009 á hendur ákærða, E-kk-þgf O-kk-þgf Þ-kk-þgf, kt. ..., Borgarbraut 41 í Borgarnesi. Málið var dómtekið 17. mars 2009.

Í ákæruskjali segir að málið sé höfðað gegn ákærða fyrir brot gegn valdstjórninni, en ákærða er gefið að sök „að hafa laugardaginn 16. ágúst 2008, á Frúarstíg á móts við hús nr. 1, Stykkishólmi, ráðist með ofbeldi að M-kk-þgf I-kk-þgf E-kk-þgf, lögreglumanni sem var að gegna skyldustörfum, er ákærði sló hann hnefahögg í andlitið með þeim afleiðingum að hann hlaut bólgu á gagnauga og gleraugnaumgjörð brotnaði.“ Er þetta talið varða við 1. mgr. 106. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er tekin upp í ákæru einkaréttarkrafa M-kk-ef I-kk-ef E-kk-ef á hendur ákærða, en hann krefst þess að ákærða verði gert að greiða sér 319.061 krónur, auk vaxta samkvæmt 8. gr. laga um vexti og verðtryggingu nr. 38/2001 frá 16. ágúst 2008 til 12. nóvember 2008, en síðan dráttarvaxta til greiðsludags.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega eru færð til lagaákvæða í ákæru.

Ákærði er með hreint sakavottorð og hann var aðeins 16 ára að aldri þegar hann framdi brotið. Þá horfir það einnig ákærða til málsbóta að hann hefur greiðlega gengist við brotinu og fallist á bótaskyldu. Að öllu þessu virtu þykir rétt, samkvæmt heimild í a-lið 1. mgr. 57. gr. almennra hegningarlaga nr. 19/1940, að fresta ákvörðun um refsingu ákærða og skal refsingin falla niður að liðnum tveimur árum frá uppkvaðningu dómsins að telja haldi hann almennt skilorð 57. gr. almennra hegningarlaga.

Brotaþoli, M-kk-nf I-kk-ef E-kk-ef, krefst skaðabóta en krafan er þannig sundurliðuð:

Þjáningarbætur skv. 3. gr. skaðabótalaga í eina viku kr. 9.310

Miski skv. 26. gr. skaðabótalaga kr. 200.000

Tjón vegna gleraugnaua kr. 51.840

Lögmannsþóknun kr. 46.515

Vsk 24,5% kr. 11.396

Samtals kr. 319.061

Ákærði viðurkennt bótaskyldu en lagt fjárhæð kröfunnar í mat dómsins. Í samræmi við þetta verður krafan tekin til greina með þeirri breytingu að miskabætur verða ákveðnar hæfilegar 100.000 krónur og bætur vegna gleraugna 40.000 krónur í samræmi áætlun gleraugnasala að lágmarki. Þá verður vaxtakrafan tekin til greina þannig að dráttarvextir reiknist frá 20. mars 2009, en þá var mánuður liðinn frá því krafan var kynnt ákærða, sbr. 9. gr. laga um vexti og verðtryggingu, nr. 38/2001.

Loks verður ákærði samkvæmt 1. mgr. 218. gr. laga nr. 88/2008 dæmdur til að greiða þóknun verjanda síns, sem ákveðin er að meðtöldum virðisaukaskatti, svo sem greinir í dómsorði. Jafnframt verður ákærða gert að greiða útlagðan ferðakostnað verjandans. Annan kostnað leiddi ekki af rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákvörðun refsingar ákærða, E-kk-ef O-kk-ef Þ-kk-ef, er frestað og falli hún niður að liðnum tveimur árum frá uppsögu dómsins haldið ákærði almennt skilorð 57. gr. almennra hegningarlaga.

Ákærði greiði M-kk-þgf I-kk-þgf E-kk-þgf 207.221 króna

Ákærði greiði málsvarnarlaun verjanda síns J-kk-ef H-kk-ef H-kk-ef héraðsdómslögmanns, 55.776 krónur, og ferðarkostnað verjandans 7.360 krónur eða samtals 63.136 krónur.

B-kk-nf B-kk-nf